hu en id hu en pl en hu en pl hu en hu it hu hu hu hu hu hu hu hu hbs_lat hu hu ca hu hu hu hu hu hu hu hu hu hu en hu hu hu hu hu cs nl hu hu hu hu hu hu fr hu az hu en hu hu en en en hu en hu en hu hu hu hu hu hu hu hu hu hu hu hu hu en id
Tejszínes gombaszósz | Egyszerű és finom mártások | Borral Főzök!
Néha főzök. Néha borozok. És többnyire borral főzök.
Elkészült a hús, de kissé száraz lett és fel kéne javítani? Esetleg van egy unalmas csirkemelletek és szeretnétek feldobni egy különleges szósszal? Vagy ti is steaket terveztek készíteni és a mártáson töritek a fejeteket? Akkor itt a megmentő, a tejszínes, boros gombaszósz! Rendkívül hálás fogás, nem nagyon kell méricskélni a hozzávalókat, pofonegyszerű és a végeredmény valami isteni!
Na itt aztán tényleg minden gondolom formán történik, nem igazán tudok mennyiségeket írni. Szóval csak úgy érzésre és sok-sok kóstolgatással készítsétek ti is. És a bort ne spóroljátok ki! De azért maradjon a szakácsba is…
A gombát felszeleteljük. Nekem elég rusztikusra sikerült, talán kisebbre is vághattam volna őket, bár ez az ízélményen nem nagyon változtatott. (Legfeljebb a főzési időn…) Én szárított (shiitake) gombával dolgoztam, amit természetesen pár órával a mártás elkészítése előtt be kellett áztatni. Érdemes valamilyen illatos gombát is belecsempészni a szószba, nagyon sokat dob rajta.
Kis pirítás után felöntjük a gombákat valamilyen finom fehérborral. Én kb 2 decit öntögettem a 400-500 gramm gombához, de mehet hozzá kis víz vagy alaplé is, ahogy sikerül. Akár a szárított gomba áztató-levéből is tehetünk bele, sokkal ízesebb lesz tőle a mártásunk.
Ha kezdenek készre főni a gombáink, megborítjuk pár deci tejszínnel, sózzuk, borsozzuk, igény szerint ízesíthetjük még egy kis citromlével. (És ha nincs otthon borunk, azt is ki tudjuk váltani a citrommal.)
Összeforraljuk, és ha túl hígnak érezzük, szitálhatunk bele egy pici (zabpehely) lisztet sűrítőnek. A végén még megkóstoljuk, ízesíthetjük, lehet próbálkozni plusz fűszerekkel is (tárkony, petrezselyem, mustár…), de nekem nem kívánkozott most hozzá más.
A végén még beledobtam egy kis vajat, hogy még selymesebb legyen a gombaszószom.
A gombamártás az ünnepi menühöz készült a steak mellé, aminek a receptjét itt találjátok. Kiváló párosítás, mindenképp próbáljátok ki! Ehhez a fogáshoz természetesen vörösbort szervíroztam, a gombaszószba viszont maradék fehérborokat öntöttem (jó, azért mindent én sem tudok meginni), ebből következik az egyik bor elemzése.
Azt előrebocsátanám, hogy inkább a száraz borokhoz vonzódom. Így kifejezetten merész húzás volt egy félszáraz bort leemelni a polcról, de gondoltam belefér, max elfőzöm. Nos, a kóstolás meglepő volt, több szempontból is. De előbb nézzük, mivel vettek rá a vásárlásra (a hihetetlenül alacsony ár mellett):
Az ígéret: “Illatában egy hatalmas, friss tavaszi virágcsokrot, lédús érett gyümölcsöket, barackot és körtét idéz a bor, és ezt az elegáns és buja kombinációt az ízeiben is élvezhetjük. Egy kevés természetes, maradék cukor kerekíti, és teszi igazán harmonikussá. Kellemesen behűtve a legélvezetesebb.”
Első meglepő fordulat: ez a bor nem félszáraz. Nagy jóindulattal is inkább félédes, bár nem álltam neki a maradék cukrokat számolgatni és analizálni, de érzésre meglehetősen édes. Ez alap esetben el tudta volna venni a kedvem a fogyasztástól. Szerencsére volt a közelben egy halom sütemény, így desszertborrá avanzsált a kis Tokaji Amethystünk.
Második meglepetés: desszertbornak kiváló! Illatában és ízében is mangós, kicsit kesernyés lecsengéssel, kiegyensúlyozott savakkal. Mintha egy selymes, trópusi ízesítésű koktélt szürcsölgetnék, már csak a nyár és a napsütés hiányzik hozzá. És a tenger, és a pálmafák… De ha megisszuk az egészet, lehet, hogy ez is megoldódik 😀
Az ítélet: ha (fél)édes bort szeretnénk, mindenképp érdemes megkóstolni! Azért kap 4*-ot, mert nem ez volt az ígéret, viszont ár-érték arányban teljesen korrekt és alapvetően egy nagyon ízletes, gyümölcsös bor. Semmi különös, de csúszik, tehát jó.
Grand Tokaj – Tokaji Amethyst
Tokaji Hárslevelű (2019) 13% V/V
**** Kiváló minőségű, harmonikus ízű bor
CategoriesFehérbor Szósz / Mártogatós
Previous articleAjváros rakott káposzta
Next articleA tökéletes steak receptje
Picinyem, ez szuper!!!! 💖💖💖
Se sommelier, se mesterszakács
Szűcs Mónika vagyok, egy egyszerű webdesigner aki szeret jókat enni, borozni és főzni. És persze borral főzni. Blogom célja, hogy bevált recepteket osszak meg veletek, esetleg sikeres főzési kísérletezéseim eredményét tárjam elétek képekkel és pontos leírással. Valamint a receptekhez felhasznált és melléjük (vagy esetleg csak magukban) fogyasztott borokról beszámoljak nektek.
Olvassatok, egyetek, igyatok... és főzzetek borral ti is!
Kategóriák Select Category Bor Előétel Fehérbor Főétel Habzóbor és pezsgő Leves Party kaja Receptek Saláta / Köret Sütemény / Pékáru Szósz / Mártogatós Vörösbor
alaplé bacon bazsalikom burgonya citrom csirke cukkini cukor darálthús fokhagyma gomba hagyma káposzta liszt marha menta mustár oregánó paradicsom/paradicsompüré rizs répa sajt tej tejföl tejszín tengeri herkentyűk tojás tészta vaj zabpehely élesztő
A tökéletes steak receptje
Proudly powered by WordPress | Theme: Julia Lite by Pixelgrade